لاہور(آن لائن) پیپلز پارٹی نا چیئرمین بلاول بھٹو زرداری پارینے کہ سپریم کورٹ تینا پرمان آ قومی احتساب بیورو نا بارواٹ انت کہ پارینے اوکان پد نیب نا رہنگ انگ نا ہچ ءُ جواز مفک، چیئرمین نیب اٹ اگہ گڑاس شرم یا حیا ارے تو استیفہ ایتے و اُرا غا کاہے۔ ہراتم نیب انا کمک اٹ حکومت آتے جوڑ کننگے، سیلکٹڈ آتے اقتدار اٹ اتنگے تو ولدا ہندن مریک انت اس کہ اینو نن تون مننگ اٹی ءِ، ہرا پاکستانی رزگزران، راج، جمہوریت نا اینو نا حالیت ءِ، لاہور اٹ پریس کانفرنس کرسا بلاول بھٹو زرداری پارینے کہ ن لیگی راہشون تتون جوان وڑاٹ ہیت وگپ مسنے، شہباز شریف نا جانجوڑی آن پد اے پی سی مریک۔ پنجاب پاکستان نا کل آن بھلا صوبہ ءِ، او داڑا بے ہیل ءُ بندغ حکومت کننگ اٹی ءُ، اگہ پنجاب نا کشت وکشار ءِ نسخان مریک تو مچ آ پاکستان نا فوڈ سیکیورٹی آ بھلو اثر اس مریک۔
